מקיף עירוני א' אשקלון י"ד בשבט תשע"ח, 30.01.18

**המגמה למחשבת ישראל- טוב ורע בהגות היהודית**

**מבחן רבעון ג'- שכבה י"א**

**הנחיות לנבחנים:**

* משך הבחינה: שעה וחצי
* יש לכתוב בעט בלבד
* אין חומר עזר מותר בשימוש
* שימו לב לדרישות בכל פרק

**פרק ראשון- שאלות מקור- יש לענות על שאלה אחת מתוך שתיים, שלושה סעיפים מתוך ארבעה. (12 נק' לסעיף)**

1. **הרמב"ם- אין דבר רע יורד מלמעלה, מורה נבוכים**

**"לעתים קרובות עולה בדמיון ההמון שהרעות בעולם מרובות מן הטובות; עד כדי כך שברבים מנאומי כל האומות ובשיריהם הם כוללים נושׂא זה ואומרים שהמפליא הוא שיימצא טוב בזמן, ואילו רעות הזמן רבות ותמידיות. אין זאת טעות של ההמון בלבד, אלא גם של מי שטוען שלמד משהו. [...] סיבתה של טעות זאת כולה היא [ש]... ההמון מתבוננים במציאות רק מנקודת-ראותו של פרט אחד מבני-האדם ולא יותר. כל בור מדמה שהמציאות כולה היא למענו כפרט.... המין הראשון של הרע נוא מה שפוגע באדם מצד טבע ההתהוות והכיליון, כלומר מבחינת שהוא בעל חומר... כבר הבהרנו שהחכמה האלוהית חייבה שלא תהייה התהוות אלא על ידי כיליון, ולולא כיליון זה של הפרטים לא הייתה התהוות המין מתמידה. עם זאת אתה מוצא שהרעות ממין זה חלות בבני האדם מועטות מאוד מאוד ואינן קורות אלא לעיתים נדירות.... המין השני של הרעות הוא מה שפוגעים בני אדם זה בזה, כגון שהם משתלטים זה על זה. רעות אלה רבות מן הרעות מן המין הראשון...עם זאת בשום עיר בעולם כולו לא יימצא אופן זה של רע נפוץ ותדיר בין אנשיה כלל. אדרבה, מציאותו אף היא מועטת... המין השלישי של הרעות הוא מה שפוגע באדם מבינינו בשל מעשה של עצמו. זה הרוב.... זהו מה שאין אתה מוצא מי שאינו פושע בו כלפי עצמו, להוציא מעטים. מין זה נובע מן המידות המגונות כולן: כוונתי ללהיטות לאכילה, לשתייה ולמשגל, והעיסוק בהם בכמות מופרזת או בקלקול סדר, או בקלקול איכות המזונות. זאת הסיבה לכל המחלות והמומים הגופניים והנפשיים. באשר למחלות הגוף זה ברור."**

**(הרמב"ם, מורה נבוכים, חלק ג', פרק י"ב)**

1. הרמב"ם יוצא בדבריו כנגד טענת ההמון וחלק מהפילוסופים. מהי הטענה ומדוע הרמב"ם מתנגד לה?
2. מהם שלושת סוגי הרע אותם מונה הרמב"ם? הסבירו כל אחד מהם תוך התייחסות לגורמיו ותדירותו והביאו דוגמא לכל סוג.
3. בדבריו טוען הרמב"ם כי "ההתבוננות האמיתית היא שכל פרטי המין האנושי הנמצאים... הם דבר שאין לו שום ערך ביחס למציאות המתמשכת כולה... שכן מין האדם הוא הדבר הקל ערך ביותר... האדם הוא רק המצוי הנכבד ביותר, וזאת בעולמנו השפל..." מהו מקום האדם בעולם לאור דבריו וכיצד ניתן ליישב את הסתירה העולה מהם?
4. מטיילים ישראליים היו בנאפל בעת רעידת אדמה קשה שגררה אחריה צונאמי. מתוך קבוצה של חמישה מטיילים, שני מטיילים נהרגו. שלושת הניצולים הצליחו למצוא מחסה באחד הבתים בכפר שנחרב כולו על יושביו, גברים, נשים וילדים. הניצולים המזועזעים מהאסון טוענים שהעולם הוא רע ושלא ייתכן שיש אלוהים שאפשר לזה לקרות. מה לדעתכם היה הרמב"ם עשוי לומר להם במצבם, לאור שיטתו? ומה אתם הייתם אומרים...?
5. **חז"ל- יצר הרע ומקומו בעולם**

**"תנו רבנן 'ושמתם', סם תם. נמשלה תורה כסם חיים. משל לאדם שהכה את בנו מכה גדולה והניח לו רטייה על מכתו, ואמר לו: בני, כל זמן שרטייה זו על מכתך אכול מה שהנאתך ושתה מה שהנאתך ורחוץ בין בחמין בין בצונן ואין אתה מתיירא, ואם אתה מעבירה הרי היא מעלה נומי (הפצע יזדהם). כך הקב"ה אמר להם לישראל: בני, בראתי יצר הרע ובראתי לו תורה תבלין, ואם אתם עוסקים בתורה אין אתם נמסרים בידו, שנאמר: 'הלא אם תטיב שאת', ואם אין אתם עוסקין בתורה אתם נמסרים בידו, שנאמר: 'לפתח חטאת רובץ', ולא עוד אלא שכל משאו ומתנו בך, שנאמר: 'ואליך תשוקתו', ואם אתה רוצה אתה מושל בו, שנאמר: 'ואתה תמשול בו'".**

**(תלמוד בבלי, מסכת קידושין, דף ל', ע"ב)**

1. הסבירו את המשל והנמשל. מה אנחנו לומדים על יצר הרע ממשל זה?
2. במשל שלפניכם ניתן לראות יציאה כנגד התורה הגנוסטית. הסבירו מהי התורה הגנוסטית וכיצד ניתן לראות במשל זה יצירה כנגדה.
3. מהי התפיסה העולה במשל זה ביחס ליצר הרע? הציגו מקור נוסף מספרות חז"ל המציג תפיסה דומה.
4. באגדה על רבי חייא בר אשי וחירותא מבקשים חז"ל להעביר ביקורת על התנהגותו של רבי חייא. מהי הביקורת ומדוע חז"ל מתנגדים למעשיו? מה דעתכם בעניין? האם רבי חייא צודק בדרך התמודדותו עם היצר הרע? הסבירו היטב.

**פרק שני- שאלות בקיאות והבנה- יש לענות על שתי שאלות בלבד (11 נק' לסעיף)**

1. **דטרמיניזם ובחירה חופשית**
2. הציגו את תפיסתו של שפינוזה ביחס לבחירה החופשית. מה היתרונות ומה החסרונות של גישה זו?
3. בסיפור התלמודי על בתו של רבי עקיבא משתקפת עמדה שונה משל שפינוזה ביחס לבחירה החופשית. הציגו את העמדה. מה יתרונותיה? האם יש לה חסרונות בעיניכם?
4. **טוב ורע במחשבת המקרא**
5. כיצד דמותו של השטן בסיפור איוב מחזקת את הרעיון אותו מבטא יחזקאל קויפמן בדבריו?
6. מאיזה פירוש לא נכון של תורת הגמול המקראית חוששת ההשקפה המקראית לפי ניתוחו של צבי אדר? הסבירו היטב.
7. **רמב"ם הרע כהעדר**
8. הסבירו היטב מהו "היעדר" לשיטתו של הרמב"ם ותנו שתי דוגמאות ל"היעדרים".
9. מהו המקור לרע **מכל סוג** שמציג הרמב"ם וכיצד נענית שאלת האחריות לרע בעולם על פי דבריו?

**פרק שלישי- מושגים- יש לענות על ארבעה מושגים (5 נק' לסעיף)**

1. תיאודיציאה
2. ארוס ותנטוס
3. הכל צפוי והרשות נתונה
4. דטרמיניזם
5. דואליזם

**"ואין לו מי שיכפהו ולא גוזר עליו, ולא מי שמושכו לאחד משני הדרכים, אלא הוא עצמו ומדעתו נוטה לאיזה דרך שירצה. הוא שירמיהו אומר "מפי עליון לא תצא, הרעות והטוב" (איכה, ג' 38), כלומר אין הבורא גוזר על האדם לא להיות טוב ולא להיות רע".**

**הרמב"ם**

**בהצלחה!**

**יסמין**